《乡人欲开旧江相勉以诗》
宋代·晁公溯

乡人填然来，亦有双眉厖。
讙言我东堤，夏潦所樁撞。
旧时水流处，沙砾可手扛。
请开百步洪，障以千石矼。
不令近城郭，庶即回涛泷。
坐闻南堰民，籍籍口语咙。
深忧堰或坏，他日病此邦。
二论坚相持，谁者肯屈降。
老夫莫能决，君其问语江。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。